wickkiey/tamil-wikipedia-markdown huggingface dataset:
# பாவனா சோமயா


**பாவனா சோமயா** (*Bhawana Somaaya*) ஓர் இந்திய திரைப்பட பத்திரிகையாளரும், விமர்சகரும், எழுத்தாளரும், வரலாற்றாசிரியரும் ஆவார். 2017ஆம் ஆண்டு இந்தியக் குடியரசுத் தலைவர் பிரணப் முகர்ஜி அவர்களால் இவருக்கு பத்மசிறீ விருது வழங்கப்பட்டது. 1978இல் திரைப்பட நிருபராக தனது வாழ்க்கையைத் தொடங்கிய இவர், 1980கள் மற்றும் 1990களில் பல திரைப்பட பத்திரிகைகளுடன் வேலைக்குச் சென்றார். இறுதியில், இவர் 2000 முதல் 2007 வரை *ஸ்கிரீன்* என்ற முன்னணி திரைப்பட இதழின் ஆசிரியராக இருந்தார். *சலாம் பாலிவுட்* (2000), *தி ஸ்டோரி சோ ஃபார்* (2003) மற்றும் இவரது முத்தொகுப்பு, *அமிதாப் பச்சன் - தி லெஜண்ட்* (1999), *அமிதாப் பச்சன்* (2009) மற்றும் *அமிதாப் லெக்சிகன்* (2011), *பச்சனாலியா - தி ஃபிலிம்ஸ் அண்ட் மெமோராபிலியா* உட்பட இந்தித் திரைப்படத்தின் வரலாறு மற்றும் பாலிவுட் நட்சத்திரங்களின் வாழ்க்கை வரலாறு பற்றி 13க்கும் மேற்பட்ட புத்தகங்களை எழுதியுள்ளார் .  

## ஆரம்ப வாழ்க்கையும் பின்னணியும்
பாவனா மும்பையில் தனது பெற்றோருக்கு எட்டு உடன்பிறப்புகளில் இளைய குழந்தையாக பிறந்து வளர்ந்தார்.பின்னர், மும்பையில் உள்ள சியோனில் உள்ள *மை லேடி ஆஃப் குட் கவுன்சில்* உயர்நிலைப் பள்ளியில் தனது பள்ளிப்படிப்பை முடித்தார். பின்னர், அந்தேரி மேற்கில் உள்ள வல்லப சங்கீதாலயா நாட்டியப்பள்ளியில் பரதநாட்டியத்திலும் பயிற்சி பெற்றார்.  

தனது பள்ளிப்படிப்புக்குப் பிறகு, உளவியலில் பட்டம் பெற்றார். மும்பை, மும்பை பல்கலைக்கழகத்தின் அரசு சட்டக் கல்லூரியில் சட்டப் (குற்றவியல்) பட்டம் பெற்றார். இவர் மும்பை கேசி கல்லூரியில் ஊடகவியல் பற்றியும் படித்தார்.  

## தொழில்
வர்த்தக பத்திரிகையான *பிளாக்பஸ்டர்*, 2012 வெளியீட்டு விழாவில்.]]  
பாவனா சோமயா 1978இல் திரைப்பட பத்திரிகையாளராகவும் ஒரு கட்டுரையாளராகவும் தனது வாழ்க்கையைத் தொடங்கினார். பின்னர், திரைப்பட வார இதழான *பிரீ பிரஸ் ஜர்னலால்* வெளியிடப்பட்ட "சாதாரணமாக பேசுவது" என்ற கட்டுரையை எழுதினார். *சூப்பர்* என்ற பத்திரிக்கையில் (1980-1981) பணிபுரிந்த பிறகு , இந்தியா புக் ஹவுஸால் வெளியிடப்பட்ட *மூவி* என்ற இதழில் உதவி ஆசிரியராக சேர்ந்து 1985இல் இணை ஆசிரியரானார், 1988 வரை இங்கு பணியாற்றினார். 1989ஆம் ஆண்டில், சித்ரலேகா குழுமத்தின் திரைப்பட இதழான 'ஜி' (*G) இன்* ஆசிரியரானார். இதைத் தொடர்ந்து 2000ஆம் ஆண்டு முதல் 2007ஆம் ஆண்டு வரையிலான புகழ்பெற்ற திரைப்பட வார இதழான 'ஸ்கீரின்' பத்திரிக்கையில் ஆசிரியராக இவர் பணியாற்றினார்.  

இதற்கிடையில், இவர் நடிகை சபனா ஆசுமிமிக்கு காம்யாப் (1984), பாவனா (1984), ஆஜ் கா எம்.எல்.ஏ. ராம் அவ்தார் (1984) மற்றும் மெயின் ஆசாத் ஹூன் (1989) போன்றத் திரைப்படங்களில் ஆடை வடிவமைப்பாளராகவும் பணியாற்றியுள்ளார்.  
என்ற தொலைக்காட்சித் தொடரை, விளம்பரப்படுத்த 92.7 பிக் எப் எம் பண்பலை வானொலி நிலையத்தில் அமீர்கானுடன் பாவனா சோமயா.]]  
2008 இல், தொலைக்காட்சி தயாரிப்பு நிறுவனமான சுவஸ்திக் பிக்சர்ஸில் சேர்ந்து அம்பர் தாரா என்ற ஒரு நாடகத் தொடரின் ஊடக ஆலோசகராக தொலைக்காட்சிக்கு மாறினார். மே 2012 இல், ரிலையன்ஸ் மீடியாவின் பண்பலை வானொலி நிலையமான பிக் வானொலி (BIG FM 92.7) என்ற பண்பலை வானொலியில் வார இறுதி நாளான வெள்ளிக்கிழமையன்று திரைப்பட விமர்சகராக இவர் தனது விமர்சனத்தை ஒளிபரப்பத் தொடங்கினார். 2012இல், இவர் புதிதாக தொடங்கப்பட்ட திரைப்பட வர்த்தக இதழான *பிளாக்பஸ்டரில் சேர்ந்தார்.*
# பாலின வில்லை முதலீடு

**பாலின வில்லை முதலீடு** (*Gender lens investing*) பணப் பெருக்கத்துடன் பெண்களை முன்னிறுத்தியும் செய்யப்படும் முதலீட்டு முறையாகும். சிறுமிகளுக்கும் பெண்களுக்கும் பொருளியல் வாய்ப்புகளை உருவாக்குவதும் அவர்களது சமூகநிலை முன்னேற்றத்திற்கு வழிவகுப்பதும் இத்தகைய முதலீடுகளின் குவியமாக அமையும். இச்சொல்லாக்கம் 2009இல் உருவானது. 2010களின் மைய ஆண்டுகளில் இத்தகைய செயற்பாடு ஆண்டுக்காண்டு பரவலானது.  

பாலின வில்லை முதலீட்டில் மகளிருக்கு உரிமையான வணிக நிறுவனங்களும் பெண்களைப் பெரும்பாலும் பணிக்கமர்த்தும் வணிக நிறுவனங்களும் தங்கள் பொருட்களாலும் சேவைகளாலும் பெண்களின் வாழ்க்கைத் தரத்தை மேம்படுத்தும் வணிக நிறுவனங்களும் அடங்கும். இச்செயற்பாடு குறித்து ஐக்கிய அமெரிக்க அறக்கட்டளையின் சாரா காப்லானும் சாக்கி வான்டர்பர்கும் "உலகெங்கும் பெண்கள் துவங்கும் அல்லது விரிவுபடுத்தும் வணிக முயற்சிகளின் ஒட்டுமொத்த முதலீட்டுத் துண்டு (அவர்களுக்குத் தேவையான முதலீட்டிற்கும் கிடைக்க வாய்ப்புள்ள முதலீட்டிற்குமான இடைவெளி) $320 பில்லியன்; இது முதலீடு செய்பவர்களுக்கு மிகப் பெரும் வாய்ப்பு" என குறிப்பிட்டுள்ளனர்.  
## வரலாறு
2005இல் பிரான்சிய நிதி மேலாண்மை நிறுவனமான கான்செய்ல் ப்ளுசு கெஸ்தியோன் பெண்கள் உரிமையாளர்களாக உள்ள அல்லது பெண்கள் தலைமை ஏற்கும் வணிகங்களில் முதலீடு செய்யும் நோக்கோடு உருவாக்கிய *வெலாய்ர் பெமினீன்* (Valeurs Feminines) என்ற வைப்புநிதியே முதன்முதலாக இத்தகைய முன்னெடுப்பிற்கான காட்டாக உள்ளது.  

2017இல் ஆத்திரேலிய தேசிய வங்கி AUD$500 மில்லியன் மதிப்புள்ள பாலினச் சமநிலை கடன் பத்திரங்களை வெளியிட்டது. ஆத்திரேலிய அரசின் பணியிட பாலினச் சமநிலை முகமையிடம் சான்றிதழ் பெற்ற வணிக நிறுவனங்களில் முதலீடு செய்ய இந்தக் கடன் பத்திரங்கள் பயன்படுத்தப்படும்.  

## மேல்வருவாய்
சமூகத்தில் குறிப்பிடத்தக்க மாற்றங்களை நோக்காக கொண்டு செய்யப்படும் மற்ற முதலீடுகளைப் போலவே பாலின வில்லை முதலீட்டிற்கும் பெருமளவில் அன்னிய நேரடி முதலீடு பெறுவது கடினமாகவே உள்ளது. இதனால் தொகுமுதலீடுகள் பெரும்பாலும் பல சிறிய அளவிலான முயற்சிகளையே முன்னெடுக்கின்றன. மேலும் இத்தகைய முதலீட்டு முன்னெடுப்பில் பாலின சார்பற்ற முன்னெடுப்பை விடக் குறைந்த வருமானத்தையே எதிர்பார்க்கும்படி முதலீட்டாளர்கள் அறிவுறுத்தப்படுகின்றனர். *தி கார்டியன்* இதழின் படி , நுண்கடன் திட்டங்களில் கடனைத் திருப்புவதில் ஆண்களை விடப் பெண்களே கூடுதாக இருக்கின்றனர்.  

ஐக்கிய இராச்சியத்தின் நிதி அமைச்சகம் நடத்திய ஆய்வொன்றில் பெண் தொழில் முனைவோருக்கு ஆதரவளிப்பது மூலம் ஐக்கிய இராச்சியத்தின் மொத்த வருமானத்தைக் கூடுதலாக $250 பில்லியன் அளவிற்கு உயர்த்த இயலும் எனக் கண்டறிந்தனர். பெண்கள் தலைமையேற்கும் நிறுவனங்கள் £1 பில்லியனுக்கும் குறைவான விற்பனையளவையேக் கொண்டுள்ளதாகவும் இந்த ஆய்வறிக்கை குறிப்பிட்டது. எனவே இத்தகைய தொழில் முனைவோருக்கு நிதியாதரவு அளிப்பது இந்த இடைவெளியைக் குறைக்கும்.  

*தி வாசிங்டன் போஸ்ட்டின்* ஜோன் வீய்னர் இத்தகைய முன்னெடுப்புகள் சராசரியை விடக் கூடுதலான வருமானம் தரும் என்பதை ஐயத்துடன் காண்கிறார்: "மற்ற எல்லாவற்றையும் போலவே, 'பாலின வில்லை' முன்னெடுப்பும் சில நேரங்களில் சிறப்பாகவும் சில நேரங்களில் தொய்வாகவும் பலன் தரும்... உங்களுக்கு மனநிறைவளிக்கும் எனில் பாலின வில்லை முதலீட்டில் பங்கெடுங்கள். ஆனால் மிகுந்த வருமானம் தரும் என்று நம்பிக்கை வைக்காதீர்கள்."
# பின் மற்றும் இப்னு (அரபு மொழி)

அரபு மொழியில் பெயரிடல் மரபில், **இபின்** (ibn) மற்றும் **பின்** (Bin) இரண்டையும் "மகன்" என்ற பொருளில் மொழிபெயர்க்கலாம். ஒசாமா பின்லேடன் என்றால் "லாடனின் மகன் ஒசாமா" என்பதாகும். அரபியர்களின் பெயர்கள் மூன்று அல்லது நான்கு தலைமுறை முன்னோர்களின் குறிப்புகளை உள்ளடக்குவது வழக்கம். பெயர்ச் சொல் ஒவ்வொன்றும் *பின்* அல்லது *இபினுடன்* இணைக்கப்பட்டுள்ளது.  

எனவே சில பெயர்கள் *பின்* எனப்பயன்படுத்துகிறது, மற்றவை *இப்னு* என்றும் பயன்படுத்தப்படுகிறது. அரபு மொழியில் **இபின்** மற்றும் *பின்* என்ற சொற்கள் வாக்கியத்தில் இருக்கும் இடத்தைப் பொறுத்து பொருள் மாறுகிறது. இவைகள் ஆரம்பத்தில் இருந்தால், அது alef-ba-nun என எழுதப்படும், அதை இப்னு (ibn) என ஒலிபெயர்க்கப்படும். ஒரு பெயரின் நடுவில் இப்னு தோன்றினால், அலெஃப் என உச்சரிக்கப்படும். இந்த அமைப்பைக் கருத்தில் கொண்டு, மனிதனின் பெயரைச் சுருக்கெழுத்தில் குறிப்பிடும்போது "பின்லேடன்" பயன்படுத்துவது முற்றிலும் துல்லியமானது அல்ல.  

சவுதி அரேபியா போன்ற பழங்குடி பண்பாட்டுடன் வலுவான தொடர்புகள் உள்ள இடங்களில் *பின்* மற்றும் *இபின்* அதிகமாகப் பயன்படுத்தப்படுகிறது. *அபு*' என்றால் "தந்தை" என்று பொருள். இது பெரும்பாலும் புனைப்பெயராக பயன்படுத்தப்படுகிறது. ஒரு மனிதனின் நண்பர்கள் அவரை *அபு* என்று குறிப்பிடலாம். அல்லது அவரது முதல் பிறந்த மகனின் பெயரைக் குறிப்பிடலாம். அல்லது ஒருவருது வலுவை குறிக்க பெயருக்கு முன் அபு இணைக்கலாம். மீசை வைத்திருக்கும் ஒரு பையனை *அபு ஷனாப* அல்லது "மீசையின் தந்தை" என்று அழைக்கலாம். அதேபோல், அபுதாபி என்ற இடப்பெயருக்கு "கெஜல்களின் தந்தை" என்று பொருள்படும், "நிறைய கெஜல்கள் கொண்ட இடம்" என்று பொருள் கொள்ளலாம். (இப்ன் என்ற சொல் இதே போன்ற சொற்றொடர்களில் பயன்படுத்தப்படலாம். ஒரு "இப்ன் ஹலால்" எனில் ஒரு நல்ல பையன், அதே நேரத்தில் "இப்ன் ஹராம்" எனில் கெட்ட பையன்.
# தோலிசைக் கருவிகள்

**தோலிசைக் கருவி** என்பது ஒரு வகையான இசைக் கருவி ஆகும். இது முதன்மையாக ஒரு நீட்டிக்கப்பட்ட சவ்வு மூலம் ஒலியை உருவாக்குகிறது. இசைக் கருவி வகைப்பாடு திட்டத்தில் உள்ள கருவிகளின் நான்கு முக்கியப் பிரிவுகளில் இதுவும் ஒன்றாகும். ஒரு திறப்பின் மீது நீட்டிக்கப்பட்ட தோலை அடிப்பதினால் ஒலி உருவாக்கப்படுகிறது. இந்த கருவிகள் வடிவம், கருவி செய்யப்படும் பொருள், தோல் வகை மற்றும் வாசிப்பு முறைகள் என பல வகைகளில் பிரிக்கப்படுகின்றன. இவை பெரும்பாலும் விலங்குகளின் தோல்களால் ஆன இசைக் கருவிகள் ஆகும்.  

## அமைப்பு
ஒரு மரம் அல்லது உலோகம் போன்ற வலிமையான பொருளில் இருந்து உருவாக்கப்பட்ட ஒரு உருளை வட்ட வளையம் போல இருக்கும் இந்தக்கருவிகள். இது ஒரு புறம் திறந்திருக்கும் மற்றும் மறுபுறம் ஒரு மரத்தாலான அல்லது உலோக வளையத்தின் மீது ஒரு சவ்வு அல்லது விலங்கு தோலை நீட்டி இறுக்கமாக இணைக்கப்பட்டு இருக்கும்.  

## வாசிப்பு முறைகள்
இசைக்கருவி வாசிப்பு முறைகள் ஒலி எவ்வாறு உற்பத்தி செய்யப்படுகிறது என்பதன் அடிப்படையில் பிரிக்கிறது:  
- ஒரு கை அல்லது பொருளால் தோலை அடிப்பதன் மூலம் (மிகவும் பொதுவான வடிவம்)
- தோலுடன் இணைக்கப்பட்ட முடிச்சு சரத்தை இழுப்பதன் மூலம்
- தோலை கை அல்லது பொருளால் தேய்ப்பதன் மூலம்
- அதிர்வுறும் சவ்வு மூலம் ஒலிகளை மாற்றுவதன் மூலம்

## வகைகள்
இந்த கருவிகள் வடிவம், கருவி செய்யப்படும் பொருள், தோல் வகை மற்றும் வாசிப்பு முறைகள் என பல வகைகளில் பிரிக்கப்படுகின்றன. இந்தக் கருவிகளை ஒலி உற்பத்தியின் நீளம் மற்றும் அகலத்தின் அடிப்படையில் சிறிய பிரிவுகளாகப் பிரிக்கலாம்: மேலும் வடிவத்தை கொண்டு எட்டு விதங்களாக இந்த கருவிகளை பிரிக்கலாம்: *உருளை*, *பீப்பாய்*, *இரட்டைக் கூம்பு*, *மணிநேரக் கண்ணாடி*, *கூம்பு*, *கோப்பை*, *உருளை-கூம்பு* மற்றும் *குவளை*.  
- உருளைக் கருவிகள் நேராகப், பொதுவாக இரு தலைகளை கொண்டு இருக்கும்.
- கூம்புக் கருவிகள் பக்கவாட்டில் சாய்வாகவும், பொதுவாக ஒரு தலை கொண்டதாகவும் இருக்கும்.
- பீப்பாய்க் கருவிகள் பொதுவாக ஒரு தலை கொண்டு இருக்கும் மற்றும் கீழே திறந்திருக்கும். அவை நடுவில் வீங்கி காணப்படும்.
- மணிநேரக் கண்ணாடிக்கு கருவிகள் மணிநேரக் கண்ணாடி போன்ற வடிவமாகவும் பொதுவாக இரு-தலைகளைக் கொண்டதாகவும் இருக்கும்.
- கோப்பைக் கருவிகள் ஒரு தலை கொண்டு மற்றும் கோப்பை வடிவத்தில் இருக்கும், மேலும் அவை பொதுவாக கீழே திறந்திருக்கும்.
- இரட்டைக் கூம்பு கருவிகள் ஜோடியாக இசைக்கப்படுகிறது. ஒரு பாத்திரம் அல்லது பானை உடல் போன்று, ஒரு தலை கொண்டு இருக்கும்.
- உருளை-கூம்புக் கருவிகள் ஒரு நீளமான உருளையில் தலைப்பகுதியில் கூம்புக் குழி போல் இருக்கும்.
- குவளைக் கருவிகள் ஒரு தலை கொண்டு மற்றும் குவளை வடிவத்தில் இருக்கும், மேலும் அவை பொதுவாக கீழே திறந்திருக்கும்.

தோலிசைக் கருவிகளில், இந்துக் கோயில் விழாக்களில் உடுக்கை, முரசு, மிருதங்கம், தவில் மற்றும் மத்தளம் ஆகியவை பெரும்பாலும் பயன்படுத்தப்படுகின்றன. பன்னெடுங்காலமாக இருந்து வரும் ஓர் தோலிசைக் கருவி பறை. பிற தோலிசைக் கருவிகள்: செண்டை, இடக்கை, உறுமி மேளம், ஆகுளி, கொடுகொட்டி, கோடங்கி, டமாரம், நகரா, டிஜெம்பே, தமுக்கு, பேரிமத்தளம், தபேலா, டோலக் மற்றும் கஞ்சிரா.
# ஜிசா கொலை வழக்கு

**ஜிசா கொலை வழக்கு** (Jisha murder case) 2016 ஏப்ரல் மாதத்தில் கேரள மாநிலத்தை பரவலாக அதிர்ச்சிக்குள்ளாக்கிய ஒரு வன்கலவி மற்றும் கொலைக் குற்றமாகும், இது மே 2016 அன்று கேரள சட்டமன்ற தேர்தலின் போது மிகவும் பரவலாக அறியப்பட்ட குற்றமாக மாறியது.  

## சம்பவத்தின் பின்னணி
எர்ணாகுளத்தில் உள்ள அரசு சட்டக் கல்லூரியில் 29 வயதான சட்ட மாணவி ஜிசா , எர்ணாகுளத்தில் பெரும்பாவூரில் உள்ள கால்வாய் அருகே உள்ள அவரது வீட்டில் 28 ஏப்ரல் 2016 அன்று கொலை செய்யப்பட்டார். 28 ஏப்ரல் 8.30 அன்று அவரது வீட்டில் இறந்து கிடந்ததை அவரது தாயார் ராஜேஸ்வரி கண்டார். ஜிசா ஒரு இந்து மதத்தைச் சேர்ந்தவர் ஆவார் . அவர் தனது தாயுடன் வசித்து வந்தார், அவர்து தாயார் தொழிலாளியாக வேலை பார்த்து வந்துள்ளார். குடும்பத்திலிருந்து பிரிந்த அவரது தந்தை பப்பு, தனியாக வாழ்ந்து வந்தார், 9 நவம்பர் 2017 அன்று இயற்கை மரணமடைந்தார். இவரது தாய் அதிர்ச்சிக்குள்ளானதாலும் மற்றும் அக்கம்பக்கத்தினர் அல்லது உறவினர்களுடனான சுமூகமான உறவுகள் இல்லாததால், விசாரணையின் ஆரம்ப கட்டங்களில் காவல் துறையினர் குழப்பமடைந்தனர். இது மற்ற காரணிகளுடன் ஆரம்பத்தில் வழக்கின் முன்னேற்றத்தை பாதித்தது..  

## கொலை
அவரது உடல் சிதைக்கப்பட்டு இருந்ததனையும் வெட்டுக்காயங்கள் இருந்ததினையும் காவல் துறையினர் கண்டுபிடித்தனர்.வன்முறை, துன்புறுத்தல் மற்றும் மது ஊற்றியதையும் தடயவியல் நிபுணர்கள் கண்டறிந்தனர். குற்றவாளி கூர்மையான ஆயுதத்தைப் பயன்படுத்தி அவளது உள்ளுறுப்புகளை வெளியே எடுத்துள்ளான் என்றும் அந்த அறிக்கை குறிப்பிட்டது. ஜிசா 30 முறைக்கு மேல் குத்தப்பட்டார். அவளது மார்பில் ஒரு முறை குத்தப்பட்டுள்ளது. ஆலப்புழா மருத்துவக் கல்லூரியில் நடத்தப்பட்ட பிரேதப் பரிசோதனையில், கழுத்தில் ஏற்பட்ட பலத்த காயமே அவரது மரணத்திற்கு வழிவகுத்தது. தடயவியல் அதிகாரிகளின் கூற்றுப்படி, மீட்கப்பட்ட இரத்தம் மற்றும் உமிழ்நீர் மாதிரிகள் பரிசோதனைக்கு அனுப்பப்பட்டுள்ளன, மேலும் தாயனை பொருத்தத்திற்காக பதிவு செய்யப்பட்டுள்ளது. முதற்கட்ட விசாரணையில், கற்பழிப்பு முயற்சியை எதிர்த்தபோது ஜிசா கொலை செய்யப்பட்டிருப்பதாக காவல் துறையினர் தெரிவித்தனர். புலனாய்வாளர்கள் கொலை குறித்த ஏதேனும் துப்பு கிடைக்குமா என்று புலம்பெயர்ந்த தொழிலாளர்களிடம் விசாரணை நடத்தினர்.  

## வழக்கின் தாக்கம்
கேரள சட்டமன்ற தேர்தல் சமயத்தின் போது இந்த குற்றம் நடந்தது, எனவே அரசியல் கட்சிகளிடமிருந்து இந்த வழக்கின் மீது வேகமும் கவனமும் பெற்றது.பெரும்பாவூரில் ஒரு பெண் கொடூரமாக அவரது வீட்டில் கொலை செய்யப்பட்டது, *ஜஸ்டிஸ் ஃபார் ஜிசா* எனும் கொத்துக் குறி சமூக ஊடகங்களில் பம்மாலானது. ஜிசா வுக்கு நீதி கோரி திரையுலகமும் ஒன்று சேர்ந்தது. ஜிசா வின் குடும்பத்திற்கு ரூ .10 லட்சம் நிதி உதவியளிக்க அரசாங்கம் அறிவித்துள்ளது மற்றும் அவரது பெற்றோருக்கு ஒரு வீடு வழங்கப்படும். மேலும் பல கலைஞர்கள் மற்றும் மனிதாபிமானிகள் இந்த வழக்குக்கு ஆதரவாக கருத்துக்களைத் தெரிவித்தனர்.  

## கொலைகாரன் கைது
காவல்துறையினரின் தொடர்ச்சியான தேடுதல் மற்றும் மக்கள் ஈடுபாட்டின் மூலம், ஜிசா கொலை வழக்கு ஒரு திருப்புமுனை மூலம் வந்தது. அசாமில் இருந்து வந்த ஒருவர் தனக்குத் தெரிந்த ஒரு தொழிலாளி குறித்த சந்தேகங்களை கேரள காவல்துறைக்குத் தெரிவித்தார். மேலும் 24 வயதான அமீர்-உல்-இஸ்லாம் குற்றவாளி என்பதை அறிந்து, தமிழ்நாட்டில் காஞ்சிபுரத்தில் கைது செய்யப்பட்டார். பெரும்பாவூரில் நடந்த கொடூரமான கொலையை அவர் ஒப்புக்கொண்டார். இந்த குற்றம் முந்தைய வெறுப்பு மற்றும் பழிவாங்கலால் தூண்டப்பட்டது மற்றும் குடிபோதையில் செய்யப்பட்டது என்று காவல்துறையினர் கண்டறிந்தனர்.
# குனான் போசுபொரா சம்பவம்

**குனான் போசுபொரா சம்பவம்** (Kunan Poshpora incident) 1991 பிப்ரவரி 23 அன்று தீவிரவாதிகளால் சுடப்பட்ட இந்திய பாதுகாப்புப் படையின் பிரிவுகள் காஷ்மீரில் அமைந்துள்ள குனான் மற்றும் போசுபோராவின் இரட்டை கிராமங்களில் தேடுதல் நடவடிக்கையைத் தொடங்கியதாகக் கூறப்படும் சமயத்தில் நிழ்கந்த குழு கற்பழிப்பு ஆகும். இந்த இடம் குப்வாரா மாவட்டத்திற்கு தொலைவில் உள்ளது. அக்கம் பக்கத்தில் வசிப்பவர்கள் தீவிரவாதிகள் அருகில் உள்ள வீரர்கள் மீது துப்பாக்கிச் சூடு நடத்தியதாகக் கூறினர். கிராமவாசிகள் சிலர் அந்த இரவில் பல பெண்கள் , பாதுகாப்புப் படையினரால் பாலியல் பலாத்காரம் செய்யப்பட்டதாக கூறினர். குற்றவியல் நடுவர் வருகைக்குப் பிறகு காவல் நிலையத்தில் தாக்கல் செய்யப்பட்ட முதல் தகவல் அறிக்கையில் பாலியல் வன்கலவி செய்யப்பட்ட பெண்களின் எண்ணிக்கை 23 என பதிவாகியுள்ளது. எனினும், மனித உரிமைகள் கண்காணிப்பு இந்த எண்ணிக்கை 23 முதல் 100 வரை இருக்கலாம் என்று வலியுறுத்துகிறது. இந்த குற்றச்சாட்டுகளை இந்திய இராணுவம் மறுத்தது. ஆதாரம் போதுமானதாக இல்லை என்று அரசாங்கம் தீர்மானித்து, குற்றச்சாட்டுகளை பயங்கரவாத பிரச்சாரம் என்று கண்டித்து அறிக்கை வெளியிட்டது.  

இந்த சம்பவத்தின் மீதான அரசாங்கத்தின் விசாரணைகள் குற்றச்சாட்டுகளை 'ஆதாரமற்றவை' என்று நிராகரித்தாலும், சர்வதேச மனித உரிமை அமைப்புகள் இந்த விசாரணைகளின் நேர்மை மற்றும் அவை நடத்தப்பட்ட விதம் குறித்து கடுமையான சந்தேகங்களை வெளிப்படுத்தியுள்ளன, மனித உரிமைகள் கண்காணிப்பு அரசாங்கம் பின்வருமாறு கூறியது "மனித உரிமை மீறல் குற்றச்சாட்டுகளில் இருந்து இராணுவத்தை விடுவிக்கவும், குற்றச்சாட்டுகளைக் கொண்டு வந்தவர்களை அவமதிக்கவும் பிரச்சாரம். மேற்கொள்ளப்படும்" எனக் கூறியது.  

## சம்பவம்
*நியூயார்க் டைம்ஸ்* ,குனான் போசுபோரா சுற்றுப்புறத்தில் வசிப்பவர்கள் தீவிரவாதிகள் அருகில் உள்ள பாதுகாப்புப் படையினர் மீது துப்பாக்கிச் சூடு நடத்தியதாகக் கூறியது, இது படைகளின் தேடுதல் நடவடிக்கையை மேற்கொள்ள வழிவகுத்தது. 23 பிப்ரவரி 1991 அன்று மத்திய சேமக் காவல் படை மற்றும் எல்லைப் பாதுகாப்புப் படையின் துணை ராணுவப் படையினர் குனான் மற்றும் போசுபோராவின் இரு கிராமங்களை சுற்றி வளைத்து தீவிரவாதிகளைத் தேடும் நடவடிக்கையில் ஈடுபட்டனர். கிராமத்தில் உள்ள ஆண்கள் வெளியில் கூடி, தீவிரவாத நடவடிக்கை பற்றி விசாரித்த போது கிராமத்தில் சோதனைகள் மேற்கொள்ளப்பட்டன . தேடுதல் நடவடிக்கை முடிந்த பிறகு, கிராமவாசிகள் சிலர் அந்த இரவில் பல பெண்களை படையினர் பாலியல் வன்கலவி செய்ததாக கூறப்படுகிறது.  

டிசம்பர் 2017 இல், உயர் நீதிமன்றத்தின் பல்வேறு உத்தரவுகளுக்கு எதிராக ஜே & கே அரசாங்கம் இந்திய உச்ச நீதிமன்றத்தை அணுகியது. மேல்முறையீடுகளை விரைவாக விசாரிக்க வேண்டும் என்று உச்ச நீதிமன்றம் உத்தரவிட்டது.
# சி. கே. மீனா


**சி.கே.மீனா** (*C. K. Meena*) ஓர் பத்திரிகையாளரும், புதின எழுத்தாளரும், செய்தித்தாள் கட்டுரையாளரும் ஆவார். பெங்களூரு பல்கலைக்கழகத்தில் ஆங்கிலத்தில் முதுகலையை முடித்துள்ளார். 1980 களில் *தி சிட்டி டேப்* என்ற பெங்களூரு வார இதழில் தனது வாழ்க்கையைத் தொடங்கினார். பின்னர், 1986-93 வரை டெக்கன் ஹெரால்டில் பணிபுரிந்தார், அதன் பிறகு பெங்களூரில் ஆசிய ஊடகவியல் கல்லூரியை நிறுவினார்.  

## பணிகள்
இவரது முதல் புதினமான, *பிளாக் லெண்டில் டோனட்ஸ்* 2005 இல் வெளியிடப்பட்டது. அதில், வளர்ந்து வரும் பெருநகரத்தின் சுதந்திரத்தை ருசிக்க தங்கள் சிறிய நகரத்தின் அடக்குமுறை அரவணைப்பிலிருந்து தப்பிக்கும் சாந்தியும் அவரது மாற்று சுயமான லில்லி பற்றியும் மீனா பேசுகிறார். மூன்று கொசுக்களின் அராஜகத்தால் சாந்தி மயக்கப்படுகிறார், அதே நேரத்தில் லில்லியின் மயக்கங்கள் மேலும் கணிக்கக்கூடிய வரிகளில் உள்ளன. ஆனால் எல்லா நேரத்திலும் அவர்கள் வெறித்தனமான வெகுஜன வெறிக்கு ஆளாகிறார்கள். அது அவர்களை வெளியாட்களாகப் பார்க்கிறது, சி.கே.மீனா வாசகர்களை ரோலர் கோஸ்டர் சவாரிக்கு அழைத்துச் செல்கிறார்.  

2005 ஆம் ஆண்டில், *துரோனெக்வில்* என்ற புத்தக நிறுவனம் இவரது முதல் புதினமான *பிளாக் லெண்டில் டோனட்ஸ்* என்பதை வெளியிட்டது.அதைத் தொடர்ந்து *ட்ரீம்ஸ் ஃபார் தி டையிங்* (2008) மற்றும் *செவென் டேஸ் டு சம்வேர்* (2012 ) வெளியானது. தத்தெடுத்தல் குறித்த கையேட்டையும் இவர் இணைந்து எழுதியுள்ளார். தி இந்துவின் *மெட்ரோ பிளஸு*க்காக 2002 முதல் "சிட்டி லைட்ஸ்" என்ற பதினைந்து வாரப் பத்தியை எழுதினார்.  

## எழுத்து நடை
மீனாவின் எழுத்து நடை அப்பட்டமாகவும், புத்துணர்ச்சியாகவும், நட்பாகவும் உள்ளது. இவருடைய சொந்த வார்த்தைகளில், "எழுத்து வேண்டுமென்றே எழுதுவது போல இருக்கிறது, ஒருவன் எப்பொழுதும் அதில் வேலை செய்கிறான். ஒரு விளைவை உருவாக்க முயற்சிக்கிறான், அதனால் தன்னிச்சையும் குறைவாக இருக்கிறது. ஆனால் அதே நேரத்தில், ஒருவன் கற்பனையான பார்வையாளர்களுக்கு கதையைச் சொல்வது போல அதை உரக்கச் சொல்கிறான். நான் கதைகள் சொல்வதையும், கதைகள் கேட்பதையும் விரும்புகிறேன்; நான் வெட்கமில்லாமல் தகவலைச் சேகரிப்பதற்காக அவர்களின் சம்மதம் இல்லாமல் தனிப்பட்ட உரையாடலை சேகரிக்கிறேன். நான் முற்றிலும் எண்ணங்கள் அல்லது உணர்வுகள் பற்றிய எந்த குறிப்பையும் வெளிப்படுத்தாத ஒரு விவரிக்க முடியாத முகமாக இருக்கிறேன்; இரகசியமாக சொல்லப்பட்ட விஷயங்களைக் கூட என்னால் கேட்க முடியும்."  

சாருமதி சுப்ரஜா என்பவர் இவருடன் ஒரு நேர்காணலைச் செய்தபின், "மீனா தனது எழுத்தில் ஒரேமாதிரி நடையை மாற்றுகிறார். அவர் தன் கதைகளில் உண்மையான "கதாபாத்திரங்களை" வெளிப்படுத்துகிறார். அவரது எழுத்தில் பெருமைக்குரியது இல்லை - அது அசல். பல கோடுகளுக்கு கீழே நீங்கள் ஒரு சிரிப்பைக் காண்பீர்கள். பசுமையான, நிதானமான விளக்கங்கள் மீனாவின் எழுத்து ஆளுமைக்கு பொருந்தாது. ஆனால் அவரது நேர்த்தியான கதையில் ஒவ்வொரு திருப்பம், பிரகாசம் மற்றும் பளபளப்பை நீங்கள் பின்பற்றும் வரை புத்தகத்தை கைவிட எதிர்பார்க்காதீர்கள்."  

மீனா, எழுத்தாளார் டி. ஜி. வைத்தியநாதனால் ஈர்க்கப்பட்டார்.  

## பெண்ணியம்
மீனா ஒரு பெண்ணியவாதி. இவருடைய ஒரு நேர்காணலில் இருந்து, "பெண்கள் ஏன் மையத்தில் இருக்கிறார்கள்? என்னைப் பொறுத்தவரை, நான் விரும்பினாலும் விரும்பாவிட்டாலும் பெண்கள் மையத்தில் இருக்கிறார்கள். இது எனக்கு எப்போதும் இருந்த பெண்ணியக் கண்ணோட்டத்துடன் தொடர்புடையதாக இருக்கலாம். நான் எழுதத் தொடங்கும் போது, பெண்கள் தான் முக்கிய இடத்தை பிடிப்பார்கள், ஆண்கள் மிகவும் நல்லவர்கள் அல்ல (சிரிக்கிறார்கள்) அல்லது தற்செயலானவர்கள்."
# ஆயிசா மிரன் வன்கலவி வழக்கு

**ஆயிசா மிரன்** **வன்கலவி வழக்கு** (Ayesha Miran rape case) (பாதிக்கப்பட்டவரின் பெயர் சில சமயங்களில் **ஆயிஷா மீரான்** அல்லது **ஆயிஷா மீரா என்றும்** எழுதப்படுகிறது) 2007 ஆம் ஆண்டில் நாட்டில் பரவலான ஊடக கவனத்தை ஈர்த்த இந்தியாவின் விஜயவாடாவில் நிகழ்ந்த வன்கலவி வழக்கு ஆகும். 'கொலைகாரனால்' கைவிடப்பட்ட கடிதத்தில், 'காதல்' வேண்டுகோளை மறுத்ததற்காக, சிறுமி பாலியல் வன்கலவி செய்யப்பட்டு கொலை செய்யப்பட்டதாக குறிப்பிடப்பட்டுள்ளது. நிஜாமின் மருத்துவ அறிவியல் கழகத்தின் (NIMS) மருத்துவர்கள் அவரால் நடக்க முடியாது என்பதை உறுதி செய்தனர். பாதிக்கப்பட்ட பெண்ணின் பெற்றோர்களும், பாபு கொலை செய்ததாக கூறி, அரசியல் செல்வாக்குள்ள சிலரை காப்பாற்ற காவல்துறையினர் முயன்றதாக கூறியதை நிராகரித்தனர்.  

முன்னாள் துணை முதல்வர் கோனேரு ரங்க ராவின் பேரன் கோனேரு சதீசை இந்த வழக்கிலிருந்து விடுவிக்க முடியும் என்பதால் தான் சத்யம் பாபுவை காவல் துறையினர் கைது செய்தனர் என்று பல ஆர்வலர்கள் குற்றம் சாட்டினர்.  

## குற்றவாளியை கைது செய்தல், தப்பித்தல் மற்றும் மீண்டும் கைது செய்தல்
பி. சத்யம் பாபு முதலில் ஆகஸ்ட் 2008 இல் கைது செய்யப்பட்டார். இருப்பினும், கைது செய்யப்பட்டவுடன் நல்கொண்டா மாவட்டத்தின் சூர்யாப்பேட்டையில் கைதுசெய்யப்பட்ட நள்ளிரவில் காவலில் இருந்து தப்பித்தார், உணவிற்காக காவலர்கள் அவரை விடுதியில் இறங்கியபோது அவர் தப்பித்துள்ளார். ஐதராபாத்தில் உள்ள மருத்துவமனையில் சிகிச்சைக்குப் பிறகு குற்றவாளிகளை விஜயவாடாவுக்கு காவல் துறையினர்அழைத்துச் சென்றனர். அலட்சியமாக இருந்ததாக குற்றம் சாட்டப்பட்டவர்களை அழைத்துச் சென்ற ஒரு துணை காவல் அதிகாரி இரண்டு தலைமை காவலர்கள் மற்றும் எட்டு காவலர்கள் உட்பட 11 காவலர்களை விஜயவாடா காவல் துறையினரை இடைநீக்கம் செய்தனர். இருப்பினும், தப்பித்த சில மணி நேரங்களிலேயே ஆந்திராவின் கிருஷ்ணா மாவட்டத்தில் பாபு கைது செய்யப்பட்டார்.  

## நீதித்துறை தீர்ப்பு
விஜயவாடா மகளிர் சிறப்பு அமர்வு நீதிமன்றம் கொலை வழக்கில், இந்திய தண்டனைச் சட்டம் 302 பிரிவின் கீழ் பி. சத்யம் பாபுவுக்கு 14 ஆண்டுகள் சிறை மற்றும் பாலியல் வன்கலவிற்காக இந்திய தண்டனைச் சட்டம் பிரிவு 376 இன் கீழ் 10 ஆண்டுகள் கடுமையான சிறைத்தண்டனை வழங்கியது. இரண்டு சிறை தண்டனைகளும் ஒரே நேரத்தில் வழங்கப்படும் என்று நீதிமன்றம் தீர்ப்பளித்தது. மேலும், சத்யம் பாபுவுக்கு 1,000 ரூபாய் அபராதம் அல்லது ஆறு மாத சிறை தண்டனை விதிக்க நீதிமன்றம் உத்தரவிட்டது.
# பெ. வெ. நாகரத்னா



**பெங்களூரு வெங்கடராமையா நாகரத்னா** (*Bangalore Venkataramiah Nagarathna*) (பிறப்பு 30 அக்டோபர் 1962) என்பவர் இந்திய உச்ச நீதிமன்றத்தின் நீதிபதி ஆவார். 2008 முதல் 2021 வரை கர்நாடக உயர் நீதிமன்ற நீதிபதியாகவும் பணியாற்றினார். இவர் இந்தியாவின் முன்னாள் தலைமை நீதிபதி எ. சீ. வெங்கடராமையாவின் மகள் ஆவார்.  

கர்நாடக உயர் நீதிமன்ற வளாகத்திற்குள் ஒரு வழக்கறிஞர்கள் குழுவால் வலுக்கட்டாயமாக தடுத்து வைக்கப்பட்ட பின்னர் இவர் 2009 இல் பொது கவனத்தைப் பெற்றார். இவர் கர்நாடகாவில் வணிக மற்றும் அரசியலமைப்பு சட்டம் தொடர்பான பல குறிப்பிடத்தக்க தீர்ப்புகளை வழங்கியுள்ளார்.  

## வாழ்க்கையும் கல்வியும்
நாகரத்னா, , இந்தியாவின் 19 வது தலைமை நீதிபதியாக இருந்த எ. சீ. வெங்கடராமையா என்பவருக்கு மகளாகப் பிறந்தார். வெங்கடராமையா 19 சூன் 1989இல் நீதிபதியாக நியமிக்கப்பட்டார். மேலும், 17 திசம்பர் 1989 அன்று ஓய்வு பெறும் வரை பணியாற்றினார்.  

நாகரத்தினா, தில்லி பல்கலைக்கழகத்தின் சட்ட மையத்தில் சட்டம் பயின்றார்.  

## தொழில்
இவர், கர்நாடக வழக்கறிஞர் சங்கத்தில் 1987இல் சேர்ந்தார். 2008இல் கர்நாடக உயர் நீதிமன்றத்தின் கூடுதல் நீதிபதியாக நியமிக்கப்படுவதற்கு முன்பு பெங்களூருவில் அரசியலமைப்பு மற்றும் வணிகச் சட்டம் பயின்றார். இவர் 17 பிப்ரவரி 2010 அன்று நிரந்தர நீதிபதியாக நியமிக்கப்பட்டார். உயர் நீதிமன்ற நீதிபதிகளுக்கான ஓய்வு பெறும் வயதை அடைந்த பிறகு 2024 அக்டோபர் 29 அன்று இவர் ஓய்வு பெறுவார் என்று எதிர்பார்க்கப்படுகிறது.  

26 ஆகத்து 2021 அன்று, அவர் இந்திய உச்ச நீதிமன்ற நீதிபதியாக நியமிக்கப்பட்டார். 31 ஆகத்து 2021 அன்று பதவியேற்றார். இவர் 2027ஆம் ஆண்டில் இந்தியாவின் முதல் பெண் தலைமை நீதிபதியாக வர உள்ளார்.  

## குறிப்பிடத்தக்க தீர்ப்புகளும் கருத்துக்களும்

### பரபரப்பான செய்தி
2012 இல், மற்றொரு நீதிபதியுடன், போலி செய்திகளின் அதிகரிப்பைக் கவனித்து, இந்தியாவில் ஒளிபரப்பு ஊடகங்களை ஒழுங்குபடுத்துவதற்கான சாத்தியக்கூறுகளை ஆய்வு செய்யும்படி மத்திய அரசுக்கு இவர் உத்தரவிட்டார். இணக்கமான கருத்தில், ஒளிபரப்பு ஊடகத்தின் மீது அரசாங்கக் கட்டுப்பாட்டை அனுமதிக்கும் அபாயங்களுக்கு எதிராகவும், ஒளிபரப்புத் துறையின் சுய கட்டுப்பாட்டை அனுமதிக்கும் சட்டரீதியான கட்டமைப்பைக் கோரியும் இவர் எச்சரித்தார்.  

### வாகன வரிவிதிப்பு
2016 ஆம் ஆண்டில், மற்றொரு நீதிபதியுடன் சேர்ந்து, மாநிலத்திற்கு வெளியே வாங்கப்பட்ட வாகனங்களின் உரிமையாளர்கள் கர்நாடகாவில் தங்கள் வாகனங்களைப் பயன்படுத்துவதற்கு "வாழ்நாள் வரி" கட்ட வேண்டியதில்லை, கொள்கை சட்டத்திற்கு முரணானது என இவர் தீர்ப்பளித்தார்.  

### கோவில்களின் வணிகமற்ற நிலை
2019 ஆம் ஆண்டில், மற்ற இரண்டு நீதிபதிகளுடன், கோவில்கள் வணிக நிறுவனங்கள் அல்ல என்றும் அதன்படி, கருணைத்தொகை செலுத்துவது தொடர்பான தொழிலாளர் சட்ட விதிகள் கோவில் ஊழியர்களுக்குப் பொருந்தாது என்றும் இவர் தீர்ப்பளித்தார்.  

### தொற்றுநோய்களின் போது கல்வி நிலை
கோவிட்-19 பெருந்தொற்று பாதித்த பகுதிகளில் மதிய உணவை நிறுத்துவதற்கான கர்நாடக அரசின் திட்டத்தை நிராகரித்த அமர்வின் ஒரு பகுதியாக இவர் இருந்தார். அமர்வு அரசாங்கத்தை டிஜிட்டல் முறையில், குழந்தைகளுக்கு இணைய வகுப்புகளுக்கான அணுகலை உறுதி செய்வதை ஒருங்கிணைத்தது. மேலும், ஆசிரியர்கள் மற்றும் ஆசிரியர் அல்லாத ஊழியர்களை முன்னணி தொழிலாளர்களாக கருத வேண்டும் என்றும் உத்தரவிட்டது.
# தாரமோன் பீபி



**தாரமோன் பீபி** (*Taramon Bibi*) வங்காளதேச நாட்டைச் சேர்ந்த ஒரு சுதந்திரப் போராட்ட வீராங்கனையாவார். 1956 ஆம் ஆண்டு இவர் பிறந்தார். வங்கதேசத்தில் பிர் புரோதிக் விருதைப் பெற்ற இரண்டு பெண் சுதந்திரப் போராளிகளில் இவரும் ஒருவராவார். பிர் புரோட்டிக்கு என்பது வீரதீரச் செயலுக்காக வங்கதேச நாட்டில் வழங்கப்படும் நான்காவது மிக உயர்ந்த குடிமக்கள் விருதாகும். 1971 ஆம் ஆண்டு நடைபெற்ற வங்காளதேசத்தின் விடுதலைப் போரின்போது இவர் முக்தி பாகினி எனப்படும் விடுதலை இராணுவத்தின் உறுப்பினராக நேரடிப் போரில் ஈடுபட்டார். முக்தி பாகினி என்பது பாக்கித்தான் இராணுவத்திற்கு எதிராக போராடிய கொரில்லாப் படையாகும்.  

## சுயசரிதை
வடக்கு வங்காள தேசத்தின் ரங்க்பூர் கோட்டத்தில் உள்ள குரிகிராம் மாவட்டம் சங்கர் மதாப்பூர் கிராமத்தில் அப்துசு சோபன் மற்றும் குல்சூம் பேவா ஆகியோருக்கு மகளாக தாராமோன் பீபி பிறந்தார். முக்தி பாகினி வீரர்களுக்கு உதவி சமையல்காரராகவும் முகாமை சுத்தம் செய்யவும் பதினாறு வயதில் இவர் தேர்வு செய்யப்பட்டு பணி அமர்த்தப்பட்டார். போரில் ஈடுபடும் முயற்சியில் இவர் ஆர்வம் காட்டினார் இராணுவப் பயிற்சியின் காலாட் படைப்பிரிவில் 11 ஆவது பிரிவுக்கு பயிற்சியில் சேர்த்துக் கொள்ளும்படி காலாட்படை படைப்பிரிவின் படைத்துறை மேலாளர் முகித்தை கேட்டார். அவர் 303 பிரிட்டிசு துப்பாக்கி மற்றும் துணை இயந்திர துப்பாக்கிகளின் பயன்பாடு குறித்து இவருக்குப் பயிற்சி அளித்தார். படைத்துறை தளபதி அபு தாகரின் தலைமையில் இவர் பிரிவு 11 படைத் துறையில் இருந்தார்.  

தாமோன் பீபி 2018 ஆம் ஆண்டு டிசம்பர் மாதம் 1 ஆம் தேதியன்று அதிகாலை 1:30 மணிக்கு கூரிகிராமில் உள்ள சார் ராயிப்பூர் உபாசிலாவில் உள்ள இவரது இல்லத்தில் இறந்தார்.  

## விருது
போருக்குப் பிறகு, 1973 ஆம் ஆண்டில் வங்காளதேச அரசாங்கம் இவருக்கு பிர் புரோதிக் எனப்படும் நானாகாவது உயர்ந்த குடிமை விருதான வீரச் சின்னத்தை வழங்கி தாரமோன் பீபியைச் சிறப்பித்தது. ஆனால் இவர் இருக்கும் இடம் தெரியவில்லை என்பதால் விருது தாரமோனிடம் ஒப்படைக்கப்படவில்லை. 1995 ஆம் ஆண்டு வரை மைமென்சிங் நகரத்தைச் சேர்ந்த ஓர் ஆராய்ச்சியாளர் இவரைக் கண்டுபிடிக்கும் வரை தாரமோன் பீபிக்கு இவ்விருது செய்தி தெரியாமல் இருந்தது.  

அப்துல் மசீத்து என்ற ஒரு விவசாயியின் மனைவியாக தாரமோன் பீபி வறுமையின் பிடியில் சிக்கி கடினமான வாழ்க்கையை வாழ்ந்து கொண்டிருந்தார். மைமன்சிங்கு நகரத்தைச் சேர்ந்த கல்லூரி விரிவுரையாளர் இவரைச் சந்தித்த கேள்விகள் கேட்டபோதுதான் இவர் ஒரு சுதந்திரப் போராட்ட வீரர் என்பதே கண்டுபிடிக்கப்பட்டது. அதன் பிறகு போரெர் காகோச்சு என்ற வங்க மொழி தினசரியில் இவர் கண்டுபிடிக்கப்பட்ட செய்தி வெளியிடப்பட்டது. பின்னர் தாரமோன் பீபியை டாக்காவுக்கு அழைத்துச் சென்று இறுதியாக இவருக்கு 1995 ஆம் ஆண்டு டிசம்பர் மாதம் 19 ஆம் நாள் அன்று அப்போது வங்காள தேச பிரதமரான கலீதா சியா இவ்விருதை தாரமோனுக்கு வழங்கினார் . தாரமோன் பீபி வீடு கட்டிக் கொள்ள வீட்டு மனையும் விவசாயம் செய்வதற்காக நிலமும் கொடுத்து சிறப்பிக்கப்பட்டது. பல்வேறு அமைப்புகள் இவரைப் பாராட்டி கவுரவித்தன.  

## தனிப்பட்ட வாழ்க்கை
பீபி அப்துல் மசீத்தை மணந்தார். அவர்களுக்கு அபுதாகர் என்ற ஒரு மகனும் ஒரு மகளும் இருந்தனர்.
# தேங்காய் கணவாய்


**தேங்காய் கணவாய்** (*Amphioctopus marginatus*) என்பது நடுத்தர அளவுள்ள தலைக்காலி பேரினத்தைச் சேர்ந்த ஒரு ஆம்பியோக்டோபஸ் ஆகும். இது மேற்கு பசிபிக் பெருங்கடலின் வெப்பமண்டல கடல் பகுதியில் காணப்படுகிறது. இது பொதுவாக இறால், நண்டு, மட்டிகளை வேட்டையாடி உண்ணக்கூடியது. மேலும் இது இரு கால்களில் நடப்பது, கருவி பயன்பாடு ( தேங்காய் சிப்பி போன்றவற்றை சுமந்து கொண்டு சொல்லுதல் அவற்றை தற்காலிகமான வீடாக பயன்படுத்துதல்) உள்ளிட்ட அசாதாரண நடத்தைகளைக் கொண்டுள்ளது.  

## அளவும், விளக்கமும்
இந்த கணவாயின் முக்கிய உடல் பகுதியானது பொதுவாக நீளம் கொண்டது. அதன் கைகளையும் சேர்த்தால், சுமார் நீண்டதாக இருக்கும். இதன் இயல்பான உடல் நிறம் செம்பழுப்பு. உடல் முழுவதும் நரம்புகள் போன்ற கருநிறக் கோடுகள் காணப்படும். பெண்களின் குட்டைப் பாவாடைப் போன்று இதன் கால்களுக்கு இடையில் சவ்வுப் பகுதி இருக்கும். இக்கணவாய்களின் உறிஞ்சு குழல்கள் மஞ்சள் நிறமாகவும், உறிஞ்சுக் குழல்களின் அடிப்பகுதி நீலம் கலந்த வெண்மை நிறத்திலும் இருக்கும்.  

## நடத்தை

தேங்காய் கணவாய்க்கு சிப்பி அல்லது தேங்காய் ஓடு கிடைக்காவிட்டால் மணல் அடியில் கண்கள் மட்டும் தெரிய தன்னை புதைத்துக்கொள்ளும்.  

2005 மார்ச்சில், கலிபோர்னியா பல்கலைக்கழக ஆராய்ச்சியாளர்கள் ஒரு கட்டுரையை வெளியிட்டார். அதில் இத்தகைய இருகால் நகர்வு நடத்தையைக் கொண்டுள்ள இரண்டு கணவாய் இனங்களில் இதுவும் ஒன்று, மற்றொரு இனமாக *அப்டோபஸ் அக்குலேட்டஸ்* உள்ளது. இந்த நடத்தையை இந்தோனேசியாவின் சுலாவேசிக்கு வெளியே உள்ள ஒரு பகுதியில் ஆய்வாளர்கள் கண்டுபிடித்தனர், அங்கு மணல் அடியில் தேங்காய் ஓடுகள் சிதறிக்கிடக்கின்றன. இருகால் நகர்வால் இவை தேங்காய் ஓடுகளைத் தூக்கிக் கொண்டு நடக்கின்றன.  

ஆஸ்திரேலியாவில் உள்ள மெல்போர்ன் அருங்காட்சியகத்தின் ஆராய்ச்சியாளர்கள் தேங்காய் கணவாய் தணக்கு கிடைக்கும் தென்னை சிரட்டை, சிப்பி போன்றவற்றை எடுத்துக் கொண்டு அதை தன்னை பாதுகாக்கும் கோட்டையாக பயன்படுத்தி அதில் மறைந்து கொள்கின்றன என்று கூறினார். இந்த நடத்தை இந்தோனேசியாவின் பாலி மற்றும் வடக்கு சுலவேசியில் உள்ள இவ்வகை கணவாய்களில் கண்டறியப்படது. இந்தக் கணவாய் மனிதர்களால் எறியப்பட்டு கடலில் விழுந்த தேங்காய் சிரட்டைகளை சேகரிப்பதை ஆராய்ச்சியாளர்கள் படம்பிடித்தனர். பின்னர் அவை வரை அதைக் கொண்டு சென்று அதன் அடியில் மறைந்துகொண்டது.
# இரிசுவானா அசன்



**சையிதா இரிசுவானா அசன்** (*Syeda Rizwana Hasan*) வங்காளதேச வழக்கறிஞர் மற்றும் சுற்றுச்சூழல் ஆர்வலர் ஆவார். குறிப்பாக இவர் வங்காள தேசத்தில் கப்பல் உடைக்கும் தொழிலுக்கான விதிமுறைகளில் கவனம் செலுத்தினார். வங்காளதேச சுற்றுச்சூழல் ஆர்வலரான இரிசுவானா அசன் புகழ்பெற்ற அமெரிக்க இதழான டைமின் அக்டோபர் இதழில் சுற்றுச்சூழலைப் பாதுகாப்பதில், குறிப்பாக கப்பல் உடைக்கும் முற்றங்களில் இவர் செய்த சிறந்த பங்களிப்புக்காக அங்கீகரிக்கப்பட்டார்.  

வங்காளதேசத்தின் மிகப்பெரிய கப்பல் உடைக்கும் மண்டலத்தில் உள்ள தொழிலாளர்கள் கப்பல்களுக்குள் அவர்கள் உலோகத்தை வெட்டுவதற்கு பயன்படுத்தப்படும் விளக்குகளில் இருந்து அடர்த்தியான கருப்பு புகை மூட்டம், நிலையற்ற வாயுக்கள், கல்நார், ஈயம் மற்றும் பாதரசம் ஆகியவற்றை எதிர்கொள்கின்றனர். தெற்காசியாவின் கப்பல் உடைக்கும் முற்றங்களில் வெடிப்புகள், தீ அல்லது விபத்துகளால் கப்பல் உடைப்பவர்கள் ஒவ்வொரு நாளும் கொல்லப்படுகிறார்கள். இரிசுவானா இந்த தொழிலாளர்களுக்காகப் போராடினார். சிறந்த சுற்றுச்சூழல் மற்றும் தொழிலாளர் விதிமுறைகளை கொண்டு வர முயற்சித்தார்.  

மேலும் 2009 ஆம் ஆண்டு இவருக்கு கோல்டுமேன் சுற்றுச்சூழல் பரிசு வழங்கப்பட்டது ரமோன் மகசேசே விருதும் 2012ஆம் ஆண்டில் இரிசுவானாவுக்கு வழங்கப்பட்டது. வங்காளதேசத்தில் நீதித்துறை செயல்பாட்டின் பிரச்சார இயக்கத்தில் சமரசமற்ற தைரியம் மற்றும் விருப்பு வெறுப்பற்ற தலைமை ஒரு நல்ல சுற்றுச் சூழலுக்காக மக்களின் உரிமையை உறுதிப்படுத்தியது போன்ற காரணங்களுக்காக இவ்விருதுக்கு இரிசுவானா அசன் தேர்ந்தெடுக்கப்பட்டார்.  

## ஆரம்பகால வாழ்க்கை மற்றும் கல்வி
சையிதா இரிசுவானா அசன் 1968 ஆம் ஆண்டு சனவரி மாதம் 15 ஆம் தேதியன்று வங்காளி முசுலீம் குடும்பத்தில் பிறந்தார். இப்போது வங்காளம் எனப்படும் கிழக்குப் பாக்கித்தானிலுள்ள அபிகஞ்சு மாவட்டத்தில் வளர்ந்தார். வக்கருன்னிசா நூன் பள்ளி மற்றும் கல்லூரியில் தனது இடைநிலைக் கல்வியையும் புனித சிலுவை கல்லூரியில் மேல்நிலைக் கல்வியையும் கற்றார். டாக்கா பல்கலைக்கழகத்தில் இளங்கலை மற்றும் சட்டத்தில் முதுகலைப் பட்டம் பெற்றார்.  

## தொழில்
அசன் கப்பல் உடைக்கும் தொழிலில் ஈடுபட்டார், 2003 ஆம் ஆண்டில் சிட்டகாங்கில் உள்ள உடைப்பு முற்றங்களுக்கு எதிராக வழக்கு தொடர்ந்தார். இதற்குப் பதிலளிக்கும் விதமாக, மார்ச் 2003 இல் நீதிமன்றம், துறை சார்ந்த சுற்றுச்சூழல் அனுமதி இல்லாமல் கப்பல் உடைப்பதை சட்டவிரோதமானது என்று அறிவித்தது. 2014 ஆம் ஆண்டு ஏப்ரல் மாதத்தில் நசுருல் அமீது பிபுவுக்குச் சொந்தமான ஆடைத் தொழிற்சாலையின் நிர்வாக இயக்குநரான இவரது கணவர் சித்திக், அடையாளம் தெரியாத நபர்களால் கடத்தப்பட்டார்.  

## விருதுகள்
அசனின் தலைமையின் கீழ் வங்காளதேச சுற்றுச்சூழல் வழக்கறிஞர்கள் சங்கம், உலகளாவிய 500 ரோல் ஆஃப் ஆனர் என்ற ஐக்கிய நாடுகள் சுற்றுச்சூழல் திட்ட விருதை 2003 ஆம் ஆண்டு வென்றது. இவரே தனிப்பட்ட முறையிலும் வென்றார்.  

## தேர்ந்தெடுக்கப்பட்ட படைப்புகள்
- *வங்காளதேசத்தில் இழப்பீடு தொடர்பான சட்டங்கள் மற்றும் முடிவு*, 2001
- *தெற்காசியாவில் சுற்றுச்சூழல் குறித்த நீதித்துறை முடிவுகள் : 2000*, 2005 வரை
- *தெற்காசியாவின் சுற்றுச்சூழல் தொடர்பான நீதித்துறை முடிவுகள், 2001-2004*, 2006
- *ஈரநில பாதுகாப்பு தொடர்பாக உச்ச நீதிமன்றம்*, 2014
# புல்மோனி தாசி வன்கலவி வழக்கு

**புல்மோனி தாசி வன்கலவி வழக்கு** (Phulmoni Dasi rape case) 1889 ஆம் ஆண்டில் இந்தியாவில் சிறுவர் திருமணம் மற்றும் அடுத்தடுத்த நடைபெற்ற திருமண வன்கலவி, இதன் விளைவாக 10 வயது சிறுமி புல்மோனி தாசி இறந்த நிகழ்வினையும் குறிக்கும் வழக்காகும். இந்த வழக்கு 1890 ஆம் ஆண்டில் அந்த சிறுமியின் கணவனை தண்டிக்க வழிவகுத்தது மற்றும் ஏற்கனவே இருந்த வன்கலவி, சிறுவர் திருமணம் தொடர்பான , பல சட்டங்களில் சீர்திருத்தங்களை ஏற்படுத்தவும் காரணமாக அமைந்தது.  

சிறுமி புல்மோனி தாசி அதீத இரத்தப் போக்கு ஏற்பட்டதாலேயே அவர் இறந்ததாகத் தகவல்கள் தெரிவிக்கின்றன. அவரது கணவருக்கு முப்பது வயது (சரியான வயது தெரியவில்லை) இருக்கலாம் என மதிப்பிடப்படுகிறது. அவர் சிறுமியாக இருந்தபோதிலும் இந்தத் திருமணம் நடைபெற்றுள்ளது. அந்தச் சிறுமியின் கணவர் ஹர் மோகன் சுமார் இருபது வயது வித்தியாசம் இருந்த போதிலும் இந்த திருமணத்திற்கு ஒப்புதல் தெரிவித்துள்ளார்.  

பிரேத பரிசோதனை அறிக்கையில் காயமடைந்த யோனியே மரணத்திற்கு காரணம் என தெளிவாக சுட்டிக்காட்டினாலும், கற்பழிப்பு சட்டத்தில் திருமண பாலியல் பலாத்காரம் விலக்களிக்கப்பட்டதால் அந்தப் பெண்ணின் கணவர் பின்னர் கற்பழிப்பு வழக்கில் இருந்து விடுவிக்கப்பட்டார்.இது வன்கலவி தொடர்பான இந்தியச் சட்டங்களை மீண்டும் மறுபரிசீலனை செய்ய வேண்டும் என்ற விவாதத்தினை உருவாக்கியது.  

## நிகழ்வுகள்
புல்மோனி தாசி எனும் ஒரு பத்து வயது வங்காள பெண்ணுக்கு, ஹரி மோகன் மைதி என்ற 30 வயது ஆணுடன் திருமணம் நடைபெற்றது. இருவருக்கும் சுமார் இருபது ஆண்டுகள் வயது வித்தியாசம் இருந்த போதிலும் இந்த சிறுவர் திருமணம் ஹரி மோகனின் ஒப்புதலுடன் நடைபெற்றுள்ளது இந்த சிறுவர் திருமணம் நடைபெற்ற பின்னர் மணவுறவு நிறைவு செய்வதற்கான நடவடிக்கைகளில் ஈடுபட்ட போது புல்மோனி தாசிக்கு அதீத உதிரப்போக்கு ஏற்பட்டது. பின்னர் புல்மோனா தாசி இறந்துள்ளார். 1980 ஆம் ஆண்டில் இந்த வழக்கானது பரவலான கவனத்தினைப் பெற்றது. மேலும் இந்திய தண்டனைச் சட்டத்தில் வன்கலவி தொடர்பான சட்டங்களில் பல சீர்திருடத்த நடவடிக்கைகளை மேற்கொள்ள இந்த வழக்கு முக்கியக் காரணமாக அமைந்தது.  

## விசாரணை
இந்த வழக்கு 6 ஜூலை 1890 அன்று கல்கத்தா குற்றவியல் நீதிமன்றத்தில் விசாரணைக்கு வந்தது. சிறுமியின் தாய் கணவருக்கு எதிராக சாட்சியம் அளித்தார். இந்திய தண்டனைச் சட்டம் பிரிவு 338 ன் கீழ் ஹரி மோகன் மைதி "உயிருக்கு அல்லது மற்றவர்களின் தனிப்பட்ட பாதுகாப்பிற்கு ஆபத்தை விளைவிக்கும் செயலால் கடுமையான காயத்தை ஏற்படுத்தினார்" என்று குற்றம் சாட்டப்பட்டார். 1860 ஆம் ஆண்டில் அறிமுகப்படுத்தப்பட்ட இந்திய தண்டனைச் சட்டம் பிரிவு 375 இல் விதிவிலக்கு உட்பிரிவின் கீழ், சொந்த மனைவியுடன் உடலுறவு கொள்வது வன்கலவி செய்யப்பட்டதாக கருதப்படாது.
# காஷ்மீர் மோதல் வன்கலவி

**காஷ்மீர் மோதல் வன்கலவி** (Rape during the Kashmir conflict) ஆரம்பத்தில் இருந்தே பல போர்க்குணம் கொண்டவர்களால் பாலியல் வன்முறையை பெரிய அளவில் பயன்படுத்துவதன் மூலம் வகைப்படுத்தப்படுகிறது.  

டோக்ரா வம்சப் படையினர் மற்றும் இந்து மற்றும் சீக்கிய கும்பல்கள், மற்றும் மிர்பூர் படுகொலை உட்பட 1947 இல் மோதல் வெடித்தபோது பாக்கித்தான் படையெடுப்பாளர்களால் பல பெண்கள் வன்கலவிக்கு ஆளானார்கள்.  

1988 ஆம் ஆண்டில் ஜம்மு -காஷ்மீரில் கிளர்ச்சி தொடங்கியதிலிருந்து, மத்திய சேமக் காவல் படை ,(சிஆர்பிஎஃப் ) மற்றும் எல்லைப் பாதுகாப்புப் பணியாளர்கள் , இந்தியத் தரைப்படையை உள்ளடக்கிய இந்தியப் பாதுகாப்புப் படைகளால் வன்கலவி ஒரு 'போர் ஆயுதமாகப்' பயன்படுத்தபட்டது என்று பல அறிஞர்கள் மற்றும் மனித உரிமை அமைப்புகள் வலியுறுத்துகின்றன, . எனினும், இத்தகைய குற்றச் சாட்டுகளைஅரசு நிராகரிக்கிறது.  

பிரிவினைவாத போராளிகளும் கற்பழிப்புகளை செய்துள்ளனர், அவை ஆராய்ச்சிக்கு உட்பட்டவை ஆனால் இந்திய மாநில படைகளின் வன்கலவிகள் எண்ணிகைகளுடன் ஒப்பிட முடியாதவை.  

## மோதலின் வரலாறு
ஜம்மு காஷ்மீர் மாநிலத்தில் பல வன்கலவி சம்பவங்கள் நடந்துள்ளன. 1947 அக்டோபர் -நவம்பர் 1947 ல் நடந்த ஜம்மு படுகொலைகளின் போது, மாநிலத்தின் ஜம்மு பகுதியில் ஏராளமான முஸ்லீம் பெண்கள் கடத்தப்பட்டு பாலியல் வன்கலவி செய்யப்பட்டனர், அவை தீவிர இந்துக்கள் மற்றும் சீக்கியர்களால் நடத்தப்பட்டன, அவை டோக்ரா வம்ச மாநிலத்தின் மகாராஜா ஹரி சிங் படைகளின் உதவியுடன் நடந்தது. .  

அக்டோபர் 1947 இல், பாக்கித்தானைச் சேர்ந்த ஆயுதமேந்திய பஷ்தூன் மக்கள் பழங்குடியினர், பாக்கித்தான் நிர்வாகம் மற்றும் இராணுவத்தின் ஆதரவைக் கொண்டிருந்தனர், காஷ்மீரை ஆக்கிரமித்தனர் மற்றும் முஸ்லீம் பெண்கள் உட்பட உள்ளூர்வாசிகளை பாலியல் வன்கலவி செய்து கொள்ளையடிப்பது போன்ற கொடூரங்களை செய்தனர். இந்திய-பாக்கித்தான் போர், 1947 - 1948 தொடக்கத்தில். அவை முசாபராபாத் மற்றும் பாரமுல்லா மற்றும் அதைச் சுற்றியுள்ள பகுதிகளில் நடந்தன. இந்து மற்றும் சீக்கிய அகதிகளுக்கு எதிராக 1947 மிர்பூர் படுகொலையின் போது இன்றைய ஆசாத் காஷ்மீரின் மிர்பூர் பகுதியிலும் வன்கலவிகள் பதிவாகியுள்ளது. பல பெண்களும் கடத்தப்பட்டனர்.  

## தீவிரவாதிகளின் வன்கலவி(1988-க்குப் பிறகு)
1989 ஆம் ஆண்டில், காஷ்மீர் இந்துக்கள் மீதான தாக்குதல்கள் அதிகரித்தன மற்றும் முஸ்லீம் கிளர்ச்சியாளர்கள் காஷ்மீரி பண்டிதர்களை வன்கலவி செய்து, சித்திரவதை செய்து கொன்றனர், அவர்களின் கோவில்கள், சிலைகள் மற்றும் புனித புத்தகங்களை எரித்தனர். பண்டிதர்கள் மாநிலத்திலிருந்து பெருமளவில் தப்பியோடினர், அதன் பிறகு அவர்களது வீடுகள், போராளிகளால் எரிக்கப்பட்டன மற்றும் அவர்களின் கலைப்படைப்புகள் மற்றும் சிற்பங்கள் அழிக்கப்பட்டன. இந்திய இராணுவத்தால் காஷ்மீர் முஸ்லீம் பெண்களை வன்கல்வி செய்த வழக்குகள் முறையாக ஆவணப்படுத்தப்பட்டாலும், காஷ்மீர் பண்டிட் பெண்களுக்கு எதிரான பாலியல் வன்முறையின் விவரங்கள் மற்றும் அளவுகள் குறித்து தெளிவான சான்றுகள் கிடைக்கப் பெறவில்லை.  

1993 மனித உரிமைகள் கண்காணிப்பு அறிக்கையின்படி, தீவிரவாதிகளால் பாலியல் பலாத்காரம் செய்வது குறைவாகவே இருந்து வந்தது, ஆனால் தற்போது பல ஆண்டுகளாக இது அதிகரித்து வருகிறது. 2010 அமெரிக்க வெளியுறவுத்துறை அறிக்கையானது, காஷ்மீர் மற்றும் நாட்டின் பிற பகுதிகளில் உள்ள பிரிவினைவாத கிளர்ச்சியாளர்கள் ,பாதுகாப்பு அதிகாரிகள் மற்றும் பொதுமக்கள் கொல்லப்படுதல் மற்றும் பரவலான சித்திரவதை, கற்பழிப்பு, தலை துண்டித்தல், கடத்தல் மற்றும் மிரட்டி பணம் பறித்தல் உள்ளிட்ட பல கடுமையான முறைகேடுகளில் ஈடுபட்டதாக குற்றம் சாட்டியது.
# 2009 சோபியன் வன்கலவி மற்றும் கொலை வழக்கு


**சோபியன் வன்கலவி மற்றும் கொலை வழக்கு** (2009 Shopian rape and murder case) இந்திய இராணுவத்தால் இரண்டு இளம் பெண்களைக் கடத்தி, பாலியல் வன்கலவி செய்த கொலை வழக்கினைப் பற்றியதாகும். இந்திய மாநிலமான ஜம்மு -காசுமீர் மாநிலத்தில் உள்ள சோபியான் மாவட்டத்தின் போங்கமில் 2009 மே 29 முதல் 30 வரை மர்மமான சூழ்நிலையில். மைத்துனிகளாக இருந்த இரண்டு பெண்கள் 29 மே 2009 அன்று வீட்டிற்கு செல்லும் வழியில் தங்கள் தோட்டத்தில் இருந்து காணாமல் போனார்கள். மறுநாள் காலையில், அவர்களின் உடல்கள் ஒரு கிலோமீட்டர் இடைவெளியில் கண்டெடுக்கப்பட்டன. பெண்கள் ஓடையில் மூழ்கியதாகத் தெரிகிறது என்று உள்ளூர் காவல்துறையினர் , இரானுவத்தினர் மீதான குற்றச்சாட்டுகளை நிராகரித்தனர். மே 30 அன்று காவல்துறை வெளியிட்ட செய்திக்குறிப்பில், "பிரேதப் பரிசோதனையில் இறந்தவர்களின் உடலில் தனிப்பட்ட பாகங்கள் உட்பட எந்த அடையாளமும் இல்லை" என்று குறிப்பிடப்பட்டுள்ளது. பாலியல் வன்கலவி அல்லது கொலை வழக்காக முதல் தகவல் அறிக்கை பதிவு செய்யப்படவில்லை மற்றும் ஜம்மு காசுமீர் அரசு காவல் துறையினரின் விசாரணையில் மக்களுக்கு நம்பிக்கை இல்லாததால் இந்த சம்பவம் குறித்து நீதிபதி முசாபர் ஜான் நீதி விசாரணை நடத்த உத்தரவிட்டது. சோபியன் வன்கலவி மற்றும் கொலை வழக்கில், பாதிக்கப்பட்டவரின் பிரேத பரிசோதனையை நடத்திய மருத்துவர் பாதிக்கப்பட்டவரின் ஒருவரின் யோனி மாதிரிக்குப் பதிலாக தனது சொந்த யோனி மாதிரிகளை சமர்ப்பித்ததாக புலனாய்வாளர்களிடம் கூறியதாக கூறப்படுகிறது.  

ஜூன் 7, 2009 அன்று, ஜம்மு -காசுமீர் மாநிலம் முழுவதும் பரவலான எதிர்ப்பைத் தொடர்ந்து பாலியல் வன்கலவி மற்றும் கொலையாக முதல் தகவல் அறிக்கையில் வழக்குப் பதிவு செய்யப்பட்டது.  

## வழக்கு வரலாறு
31 மே 2009 அன்று, ஜம்மு -காசுமீர் முதல்வர் ஒமர் அப்துல்லா, முசாபர் ஜானை ஒரு மாத காலத்திற்குள் விசாரணை மற்றும் விசாரணையை முடிக்க நியமித்தார். நீதிபதி (ஓய்வுபெற்ற) முசாபர் ஜான் தலைமையிலான விசாரணைக்கு காவல்துறை கண்காணிப்பாளர் டாக்டர் ஹசீப் முகால் மற்றும் தலைமை வழக்குரைஞர் அப்துல் மஜித் தார் ஆகியோர் உதவ வேண்டும் எனவும் அறிவுறுத்தினார். இந்த அறிக்கை பின்னர் மாநிலங்களவையில் தாக்கல் செய்யப்பட்டு பொதுவில் வெளியிடப்படும் எனக் கூறினார்  

## போராட்டங்கள், கைதுகள் மற்றும் ஊரடங்கு
காசுமீர் பள்ளத்தாக்கில் இந்த சம்பவம் பற்றிய செய்தி பரவியவுடன், தன்னிச்சையான போராட்டங்கள் தொடங்கின. இந்த எதிர்ப்புக்களைத் தொடர்ந்து பிரிவினைவாதத் தலைவர்கள் வேலைநிறுத்தத்திற்கு அழைப்பு விடுத்தனர். நீதி, சுயநிர்ணய உரிமை மற்றும் இந்தியப் படைகளை அகற்றுவதற்கான கோரிக்கைகள் தொடங்கின. போராட்டங்கள் தொடங்கியவுடன், காவல்துறையினரும் இந்திய ஆயுதப் படைகளும் போராட்டங்களைத் தடுக்கும் பொருட்டு போராட்டக்காரர்கள் மீது கண்ணீர் புகை குண்டுகளை வீசினர். பல பிரிவினைவாத தலைவர்கள் வீட்டுக்காவலில் வைக்கப்பட்டனர் அல்லது சிறையில் அடைக்கப்பட்டனர்.
# சோககி சகான் தோனு கொலை

**சோககி சகான் தோனு கொலை** (Murder of Sohagi Jahan Tonu) என்பது வங்காளதேச மாணவி சோககி சகான் தோனுவை அடையாளம் தெரியாத நபர்களால் வன்கலவி , கொலை செய்ததைக் குறிக்கிறது.  

## வரலாறு
தோனு கொமில்லா விக்டோரியா கல்லூரியில் பயிலும் 19 வயது மாணவி ஆவார். அவரது உடல் 20 மார்ச் 2016 அன்று கொமிலா படைவீரர்களிள் தற்காலக் குடியிருப்பில் கண்டுபிடிக்கப்பட்டது .  

### விசாரணை
தோனுவின் தந்தை லாலு, கலு என்றும் அழைக்கப்படுகிறார். தனது மகள் சோககி சகான் தோனு கொலை தொடர்பாக அடையாளம் தெரியாத நபர்கள் மீது கொமில்லாவில் உள்ள கொட்வாலி முன்மாதிரி காவல் நிலையத்தில் கொலை வழக்கு பதிவு செய்தார். காவல் துறையினர் இந்த வழக்கை துப்பறியும் கிளைக்கு மாற்றியுள்ளனர் . இந்த வழக்கு 1 ஏப்ரல் 2016 அன்று குற்றப் புலனாய்வுத் துறையிடம் ஒப்படைக்கப்பட்டது. முதல் பிரேத பரிசோதனையில் வன்கலவி அல்லது கொலைக்கான எந்த ஆதாரமும் இல்லை எனத் தெரிவிக்கப்பட்டது. இந்த அறிக்கை 4 ஏப்ரல் 2016 அன்று வெளியிடப்பட்டது. இது வன்கலவி அல்ல எனும் அறிக்கையானது பொதுமக்களிடையே பரவலாக சர்ச்சையை உருவாக்கியது.எனவே சர்ச்சையினைத் தீர்க்கும் வகையில் வங்காளதேச உயர் நீதிமன்றம் சோககி சகான் தோனுவின் உடலை தோண்டி எடுத்து இரண்டாவது பிரேத பரிசோதனைக்கு உட்படுத்துமாறு உத்தரவிட்டது. முதல் பிரேத பரிசோதனை சிட்டகாங் மருத்துவக் கல்லூரியில் நடத்தப்பட்டது. பிரேதப் பரிசோதனைக்குப் பின்னர் கொமிலா மாவட்டத்தின் முரத்நகர் உபாசில்லாவில் உள்ள மிர்சாபூரில் அவள் அடக்கம் செய்யப்பட்டாள்.  

கொமிலா மருத்துவக் கல்லூரி மருத்துவமனையில் நடத்தப்பட்ட இரண்டாவது பிரேத பரிசோதனையில் பாலியல் வன்கலவி செய்யப்பட்டதற்கான ஆதாரங்கள் கிடைத்தன. குற்றவியல் புலனாய்வுத் துறையின் கீழ் நடத்தப்பட்ட டிஎன்ஏ சோதனை மே 2016 இல் டி. என். ஏ.<nowiki/>சோதனை மூலம் வன்கலவிக்கான ஆதாரங்கள் கிடைத்தது. கரந்துணர் ஆய்வாளர் குற்ற ஆய்வகத்தால் மூன்று ஆண்களிடமிருந்து விந்து தோனுவின் உள்ளாடைகளில் இருந்தது கண்டுபிடிக்கப்பட்டது.  

ஒரு இராணுவ அதிகாரியின் மகன் பியலை கரந்துணர் ஆய்வாளார் பிரிவு விசாரித்தது, அவர் சோககி சகான் தோனுவை பலமுறை பாலியல் ரீதியாக துன்புறுத்தினார் என்பது விசாரணையின் மூலம் தெரிய வந்தது. மேலும், இரண்டு இராணுவ வீரர்களையும் கரந்துணர் ஆய்வாளர்கள் விசாரித்தனர்.  

சோககி சகான் தோனுவினை வன்கலவி மற்றும் கொலை செய்த சம்பவத்தில் சாகித் என்ற ராணுவ உதவி ஆய்வாளர் மற்றும் அவரது மனைவிக்கும் தொடர்பு இருப்பதாக தோனுவின் பெற்றோர் கூறினர். இருப்பினும், அத்தகைய நபர்களை அதிகாரிகள் விசாரிக்கவில்லை.  

4 வருட விசாரணைக்குப் பிறகும், இந்த வழக்கில் எந்த வித முன்னேற்றமும் ஏற்படவில்லை. காவல் துறை அதிகாரிகளால் கொலையில் ஈடுபட்ட நபர்களை கண்டறிவதில் சிக்கல் இருந்தது. இது பரவலாக மக்களிடையே போராட்டங்கள் எழக் காரணமாக அமைந்தது. சமூக ஊடகங்களில் சோககி சகான் தோனுவின் வன்கலவி மற்றும் கொலைக்கான நியாயம் கிடைக்க பல்வேறு மக்கள் தங்களது ஆதரவினைத் தெரிவித்தனர்.  

அக்டோபர் 21, 2020 அன்று, குற்றப் புலனாய்வுத் துறை இந்த வழக்கை *பிபிஐக்கு* ஒப்படைத்தது.  

## எதிர்ப்புகள்
இந்த கொலை பங்களாதேஷில் நாடு தழுவிய எதிர்ப்புகளை உருவாக்கியது மற்றும் ஒரு சமூக ஊடக இயக்கத்தை அறிவித்தது. வங்காளதேச மற்றும் வங்காளதேச மாணவர் சங்கத்தின் அனைத்து வளாகங்களிலும் இதனை எதிர்த்து போராட்டங்கள் நடைபெற்றன.
# 1947-1948 ரஜௌரி படுகொலைகள்


**1947-1948 ராஜௌரி படுகொலைகள்** (1947–1948 Rajouri massacre) ஜம்மு -காஷ்மீர் மாநிலத்தில் உள்ள ரஜௌரி மாவட்டத்தில் ஆயிரக்கணக்கான இந்து மற்றும் சீக்கியர்கள் மற்றும் அகதிகளை இந்திய-பாகிஸ்தான் போர், 1947 - 1948 இன் போது ஆசாத் காஷ்மீர் படைகள் மற்றும் நடுவண் நிர்வாகத்தில் பழங்குடிப் பகுதிகள் உள்ள பழங்குடி போராளிகளால் கொல்லப்பட்டனர். ரஜௌரி நகரத்தின் 'முற்றுகை' 7 நவம்பர் 1947 இல் தொடங்கி, அன்று இந்திய இராணுவம் மீண்டும் கைப்பற்றியபோது முடிந்தது. இந்த படுகொலை ஆண்டுதோறும் ரஜௌரி மற்றும் ஒன்றியப் பகுதி (இந்தியா) ஜம்மு -காஷ்மீரில் நினைவுகூரப்படுகிறது.  

## பின்னணி
மகாராஜா ஹரி சிங்]]  
1947 இல் இந்தியப் பிரிவினையின்போது, சுதேச அரசுகளுக்கு இந்தியா அல்லது பாகிஸ்தானுடன் இணைவது அல்லது சுதந்திரமாக இருப்பதற்கான வாய்ப்புகள் இருந்தன. ஜம்மு காஷ்மீர் மகாராஜா ஹரி சிங் சுதந்திரமாக இருக்க விரும்பினார். பாகிஸ்தானுடன் இணைவதற்கு ஆதரவாக அறிவிக்கப்பட்ட முஸ்லிம் மாநாட்டைத் தவிர, மாநிலத்தின் அனைத்து முக்கிய அரசியல் குழுக்களும் மகாராஜாவின் முடிவை ஆதரித்தன. மாநிலத்தின் ஜம்மு மாகாணத்தில் முஸ்லிம் மாநாடு பிரபலமாக இருந்தது. இது அகில இந்திய முஸ்லீம் லீக் உடன் நெருக்கமாக இருந்தது, இந்த அமைப்பு பாகிஸ்தானை மரபுரிமையாகக் கொண்டது.  

செப்டம்பர் மற்றும் நவம்பர் 1947 க்கு இடையில், ரஜௌரி மற்றும் பூஞ்ச் மேற்குப் பகுதிகளில் இருந்து ஏராளமான இந்து மற்றும் சீக்கிய அகதிகள் தாக்குதலில் இருந்து தப்பிக்க முயன்றனர். ரஜௌரியின் மக்கள் தொகை 5,000 முதல் 40,000 வரை அதிகரித்தது. பூஞ்ச் மக்கள் தொகை 10,000 முதல் கிட்டத்தட்ட 50,000 மக்களாக அதிகரித்துள்ளது.  

மியான் இப்திகருதீனின் ஆதரவுடன், முஸ்லிம் மாநாட்டுத் தலைவர் சர்தார் இப்ராகிம் 1947 பூஞ்ச் கிளர்ச்சிக்காக பாகிஸ்தான் கர்னல் அக்பர் கானை சந்தித்தார். சர்தார் இப்ராகிம் கிளர்ச்சியாளர்களுக்காக ஆயுதங்களைக் கேட்டுப் பெற்றார். பாகிஸ்தான் பஞ்சாபில் உள்ள முர்ரேயில் ஒரு தளத்தை நிறுவுவதற்காகவும், ஜம்மு -காஷ்மீருக்கு கடத்தப்படவிருந்த *NWFP* இல் ஆயுதங்கள் மற்றும் வெடிமருந்துகளை வாங்கவும் வாங்க முயன்றனர்.  

இதற்கிடையில் மகாராஜா, செப்டம்பர் 2/3 அன்று கதூவாவில் இருந்து 400 ஆயுதம் ஏந்திய முஸ்லீம்கள் நுழைந்ததாக கூறினார்.இந்தத் தகவல்கள் மேற்கு பஞ்சாப் முதல்வர் மற்றும் ராவல்பிண்டி துணை ஆணையருக்குத் தெரிவிக்கப்பட்டு ஊடுருவலை கட்டுப்படுத்த வலியுறுத்தப்பட்டது. செப்டம்பர் 6, 13 மற்றும் 22 ஆகிய தேதிகளில் பாகிஸ்தானின் சோதனைகள் மேற்கொள்ளப்பட்டு பதிவு செய்யப்பட்டன. செப்டம்பர் 17 அன்று, ஆயுததாரிகள் மாநிலப் படைகளைச் சுட்டு பாகிஸ்தானுக்கு தப்பிச் சென்றனர்.  

செப்டம்பர் 12, 1947 அன்று, அப்போதைய பிரதமரும் பாகிஸ்தானின் பாதுகாப்பு அமைச்சருமான லியாகத் அலிகான், படைத் தளபதி அக்பர் கான் மற்றும் சர்தார் சௌகத் அயாத் கான் ஆகியோரால் மேற்கொள்ளப்பட்ட காஷ்மீர் மீது படையெடுப்பதற்கான இரண்டு திட்டங்களுக்கு ஒப்புதல் அளித்தார். பஷ்தூன் பழங்குடியினர் ஆயுதத் தாக்குதலுக்கு அணிதிரட்டப்பட்டனர்.  

ஜம்மு-காஷ்மீர் மாநிலப் படைகளால் ஜம்மு வழியாக முறையே கிழக்கு பஞ்சாப் மற்றும் மேற்கு பஞ்சாபில் இருந்து சுமார் 100,000 முஸ்லீம்கள் மற்றும் முஸ்லிம் அல்லாதவர்கள் பாதுகாப்பாக அழைத்துச் செல்லப்பட்டனர்.  

அக்டோபர் 6, 1947 பூஞ்ச் கிளர்ச்சி அதிகாரப்பூர்வமாக தொடங்கியது. இரண்டு நாட்களுக்குப் பிறகு, பாகிஸ்தான் படைகள் ஜம்மு மற்றும் கதூவாவின் எல்லை மாவட்டங்களில் மீண்டும் தாக்குதல் நடத்தின. 14 அக்டோபர், 1947 ஜம்மு படுகொலை தொடங்கியது. ஜம்மு -காஷ்மீரில் அக்டோபர் 22, 1947 அன்று பல்வேறு இடங்களிலிருந்து பழங்குடியினர் படையெடுப்புடன் போர் அதிகாரப்பூர்வமாக தொடங்கியது. கொள்ளை மற்றும் கொலை பரவலாக நடந்தது.
# இருபருவத் தாவரம்


**இருபருவத் தாவரம்** (*Biennial plant*) எனப்படுவது தன் வாழ்க்கைச் சுற்றை இரண்டு ஆண்டுகளில் நிறைவு செய்யும் ஒரு பூக்கும் தாவரமாகும். தன் முதலாம் ஆண்டில் வேர்கள், தண்டுகள், இலைகள் ஆகியவற்றை தோற்றுவிக்கும் இத்தாவரம், குளிர் மாதங்களின் போது உறங்கும் நிலையில் இருக்கும். அதன் பின்னர், தன் இரண்டாம் ஆண்டில் பூக்களையும் கனிகளையும் விதைகளையும் தோற்றுவித்துவிட்டு, இத்தாவரம் மாய்ந்து போகும். வெங்காயம், மஞ்சள் முள்ளங்கி போன்றவை இருபருவத் தாவரங்களாகும்.  

பூக்கள், கனிகள் அல்லது விதைகளுக்காக நடப்படும் இருபருவத் தாவரங்கள் இரண்டாண்டுகளுக்கு வளர்க்கப்படுகின்றன. இலைகளுக்காகவோ வேர்களுக்காகவோ நடப்படும் இருபருவத் தாவரங்கள் ஓராண்டுக்கு மட்டுமே வளர்க்கப்படுகின்றன. (இவை பூப்பதற்கோ காய்ப்பதற்கோ அனுமதிக்கப்படுவதில்லை.)